Mateo Musacchio

Mateo Pablo Musacchio (; lahir 26 Ogos 1990) merupakan pemain bola sepak Argentina yang beraksi di posisi bek tengah untuk kelab Itali, A.C. Milan.

Beliau banyak menghabiskan kariernya di kelab Villarreal selepas beliau ditandatangani pada usia 19 tahun. Beliau seterusnya tampil dalam 249 perlawanan kompetitif dan menjaringkan tujuh gol sepanjang lapan musim bersama kelab Sepanyol itu.

Kerjaya kelab

River Plate
Beliau merupakan produk daripada akademi Club Atlético River Plate dan melakukan penampilan sulung untuk skuad senior ketika berusia 16 tahun pada musim 2006-07. Beliau seterusnya melakukan empat kemunculan pada musim tersebut.. Beliau ialah sebahagian daripada pasukan River Plate yang menjuarai Clausura pada tahun berikutnya tetapi beliau tidak tampil dalam sebarang perlawanan.

Villarreal
Pada Ogos 2009, Musacchio melakukan perpindahan ke kelab Sepanyol, Villarreal CF. Seterusnya, beliau diserap ke dalam pasukan-B di divisyen kedua. Beliau melakukan penampilan sulungnya pada 5 September menentang Córdoba CF yang berkesudahan Villarreal tewas 1-3. Pada musim pertamanya di Sepanyol, pasukannya menduduki tangga ketujuh liga.

Pada 13 Februari 2010, selepas beliau berhenti menjadi pemain bukan-EU, Musacchio melakukan penampilan sulungnya di La Liga dengan beraksi selama 15 minit terakhir ketika menentang Athletic Bilbao yang berkesudahan skor 2-1 berpihak kepada Villarreal. Sejak itu, beliau dimasukkan ke dalam skuad senior Villarreal dan mengatasi pemain-pemain berpengalaman seperti Iván Marcano dan Gonzalo Javier Rodríguez bagi merebut posisi bek tengah.

Sepanjang tempohnya di Estadio El Madrigal, Musacchio bergelut dengan beberapa masalah kecederaan.

Milan
Pada 30 Mei 2017, lapan hari selepas beliau berjaya lulus ujian perubatan, Musacchio berpindah ke kelab Itali, A.C. Milan dan menandatangani kontrak empat tahun.

Kerjaya antarabangsa
Musacchio telah dipanggil buat pertama kali oleh pasukan kebangsaan Argentina pada Mei 2011. Semua pemain yang dipanggil oleh jurulatih Sergio Batista ialah pemain-pemain yang berusia bawah 25 tahun untuk perlawanan persahabatan menentang Nigeria dan Poland. Beliau melakukan penampilan sulungnya menentang Nigeria yang menyaksikan Argentina tewas 1-4 pada 2 Jun.

Kehidupan peribadi
Datuk dan nenek sebelah bapa Musacchio merupakan orang asal Albania dan menjadi orang Arbëreshë yang berasal dari Portocannone yang terletak di bahagian Molise, Itali. Nama keluarga Musacchio berasal daripada Muzaka di Albania dan telah digunakan meluas oleh komuniti Albania di Itali.

Statistik kerjaya

Kelab

Antarabangsa

Pencapaian

Kelab
River Plate
Primera División Argentina: Clausura 2008

Catatan

Pautan luar
 
 
 

Kelahiran 1990
Orang hidup
Pemain bola sepak Argentina
Pemain River Plate
Pemain Villarreal CF B
Pemain Villarreal CF
Pemain A.C. Milan